स्टेफ़न।
मैं मैडेलिन हूँ।
मैडी?
तुमने अपने ख़त में यही नाम लिखा था।
सही कहा।
मेरा नाम मैडी है।
श्वर्ट्ज़ तुम्हारा उपनाम है।
मैंने अख़बार में देखा था,
लेकिन तुमने अपने ख़त में अपना उपनाम नहीं लिखा था।
मैंने सोचा कि मैडी से थोड़ा अपनापन महसूस होगा।
या शायद तुमने सोचा कि सभी पोलिश लोग नाज़ी होते हैं।
पर मैं एक सेवेंथ-डे ऐडवेंटिस्ट हूँ।
हम सब्त के नियमों का पालन करते हैं।
क्या तुम सब्त के नियमों का पालन करती हो?
नहीं।
मेरे पिता ने हमेशा सब्त के नियमों का पालन किया।
युद्ध के दौरान भी।
क्या तुम्हारे पिता सैनिक थे?
वह एक डॉक्टर थे।
हम पूरी तरह युद्ध के विरोधी हैं। हम हथियार नहीं रखते।
और ऐसा क्यों?
क्योंकि ईसा मसीह इस दुनिया में
इंसानों की ज़िंदगियों को ख़त्म करने नहीं, बल्कि उन्हें बचाने आए थे।
और छोटी बच्चियों की ज़िंदगियों का क्या?
सुनकर लग रहा है कि तुम्हारे पिता बहुत श्रद्धालु आदमी थे।
वह अब कहाँ हैं?
जब मैं सात साल का था, तभी उनकी मौत हो गई।
- सुनकर अफ़सोस हुआ। - यह क्या है?
- यह एक टेप रिकॉर्डर है। - नहीं, मैं जानता हूँ यह क्या है।
मैं नहीं चाहता मेरी बातें रिकॉर्ड की जाएँ।
मुझे लगा तुम मुझसे इसलिए बात करना चाहती थीं, क्योंकि तुम्हें मुझसे एक जुड़ाव महसूस हुआ।
हाँ, ऐसा ही है।
मुझे हुआ था। मेरा मतलब है, मुझे तुमसे जुड़ाव महसूस होता है।
वे मुझे तभी अंदर आने देते, अगर उन्हें लगता कि यह एक इंटरव्यू है।
बस जल्दी से कुछ बातें लिख लेती हूँ
ताकि यह ना लगे कि हमारे इरादे सही नहीं हैं।
हाँ?
क्या तुम्हें दूसरे लोगों से भी जुड़ाव महसूस होता है?
हाल ही में तो नहीं हुआ।
जब से मुझे टेसी की लाश मिली है, तब से मुझे किसी से कोई जुड़ाव महसूस नहीं हो पाया है।
तुम्हें कैसे पता चला?
क्या पता चला?
कि वह कहाँ मिलेगी।
वह शायद बस एक संयोग था।
तुमने उसकी लाश झील में क्यों छोड़ी?
मैंने नहीं छोड़ी।
फिर किसने छोड़ी?
उस दिन स्टोर में तुम्हारे साथ एक अश्वेत आदमी था।
वह कौन था?
स्टेफ़न।
ऐसे तो हमारा एक दूसरे को समझना मुश्किल हो जाएगा।
और मैं जानती हूँ कि हम दोनों यहाँ एक दूसरे को समझने आए हैं, है ना?
अगर तुम मुझे कुछ भी सच नहीं बताओगे, तो बहुत मुश्किल हो जाएगी।
लेकिन झूठ तो तुम बोल रही हो।
मैंने किस बारे में झूठ बोला?
कि तुम उसे वहाँ ढूँढने बस संयोग से चली गई थीं।
तुम सही कह रहे हो।
तुम्हें उस जगह के बारे में कैसे पता था?
तुम वहाँ लड़कों के साथ जाया करती थीं।
- मैं भी वहाँ जाता हूँ। - किसलिए?
उन लड़कियों को देखने, जो लड़कों को ख़ुद को छूने देती हैं।
मैं भी उन्हीं लड़कियों में से एक थी।
- माफ़ करना। मुझे माफ़ करना। - पिछली बार जब मैं वहाँ थी, मैं...
- वह मेरे हाई स्कूल ग्रेजुएशन से पहले की बात है। - मुझे माफ़ कर दो।
और उन दिनों मैं एक लड़के के साथ घूम-फिर रही थी।
हमारा रिश्ता काफ़ी गंभीर हो रहा था, और वह मेरे साथ यौन सम्बन्ध बनाना चाहता था।
मैं शादी तक इंतज़ार करना चाहती थी।
तुम्हें मासूम होने का दिखावा करना पड़ा।
पर इससे कोई फ़र्क़ नहीं पड़ता।
अगर तुम सब्त के नियमों का पालन नहीं करती हो, तो ख़ुद को बचाए रखने का कोई फ़ायदा नहीं है।
पर टेसी सब्त के नियमों का पालन करती थी और तुमने फिर भी उसे मार दिया।
मैंने टेसी डर्स्ट को नहीं मारा।
फिर किसने मारा?
स्टेफ़न।
मैं जानता हूँ कि दूसरे लोगों के सामने मासूम होने का दिखावा करना कैसा होता है।
मुझे लगता था कि अपने पापों से मुक्ति पाने का बस यही एक रास्ता है।
और तुम्हारी सोच कैसे बदली?
ईसा कुँवारे मर गए थे और मैं भी।
मैं कुछ समझी नहीं।
वे प्रयोग।
मैं तब कुँवारा था जब उन्होंने मुझे बीमार कर दिया।
प्रयोग?
मासूमियत कभी भी धीरे-धीरे ख़त्म नहीं होती।
वह अचानक, शीघ्र, हिंसक तरीक़े से ख़त्म होती है।
आपकी मासूमियत तब ख़त्म होती है, जब आपका परिचय क्रूरता से होता है।
पहले दूसरों की, फिर अपने अंदर की क्रूरता से।
यह जानकर तुम्हें बहुत बुरा लगता
कि मेरी मौत के वह जितना क़रीब था, तुम कभी नहीं हो सकतीं।
और वह तुम्हें तुम्हारी मौत के कितना क़रीब ले आएगा।
द जेन्युइन ड्रीम बुक
ब्लू बर्ड जैज़ बार
दी ऐफ़्रो
द स्टार
रंग
लॉरा लिपमैन की किताब पर आधारित
लेडी इन द लेक
तो?
"ऑपरेशन व्हाइटकोट।"
यह क्या बकवास है?
जैविक युद्ध के ख़िलाफ़ यूएस की बचाव प्रक्रिया के तौर पर, फ़ोर्ट डीट्रिक, मैरीलैंड में चलाया जा रहा
एक गुप्त मिलिट्री प्रोग्राम, जिसमें नैतिक आपत्तिकर्ताओं को
मानव गिनी पिग्स की तरह इस्तेमाल किया जा रहा है।
दिलचस्प।
कमबख़्त ज़वाड्ज़्की की ख़बर कहाँ है?
आप वही पढ़ रहे हैं।
रेजी?
कल रात मैंने एक साँवली महिला का सपना देखा।
"साँवली महिला फ़ायदेमंद निवेशों का संकेत है। 366।"
क्रिसमस की सुबह तक तुम यहाँ से चली जाना, समझीं?
तुम मेरी बात सुन रही हो?
क्लीयो?
चलो।
तुम्हें लगता है यहाँ से जाकर तुम ड्रग्स छोड़ पाओगी?
रेजी, मेरे पास समय नहीं है। मैं बीमार हूँ और तुम मेरी मदद नहीं कर रहे हो।
तुम ड्रग्स छोड़ना चाहती हो, तो यहाँ मेरे साथ रहकर छोड़ो।
समझीं?
वरना मैं ख़ुद तुम्हें क़ैद कर दूँगा।
सूटकेस से सारा सामान बाहर निकालो।
मुझे यहाँ से जाने में शर्म आ रही थी, मैडी।
लेकिन उससे भी ज़्यादा, मैं इस बात पर शर्मिंदा थी कि मैंने उतना प्यार कभी किसी से नहीं किया,
जितना अपने पिता की यादों से किया था।
अगर मैं उनके वापस आने का इंतज़ार करना बंद कर दूँ तो मेरा क्या अस्तित्व रह जाएगा?
हे।
मुझसे वादा करो,
आज हम जो कुछ करेंगे, वह तुम्हारे और मेरे बीच रहेगा।
ठीक है?
सिर्फ़ तुम्हारे, मेरे और भगवान के बीच।
कैसे हो तुम, टी-मैन?
मॉर्निंग, मिसेज़ टेटम। आप किसी क्लाइंट के साथ व्यस्त हैं?
नहीं, अभी कुछ देर ख़ाली हूँ, पर चार्ली यहाँ पहले ही...
गुड मॉर्निंग, मिसेज़ टेटम।
टी-मैन की माँ।
हाँ।
इसकी ज़िम्मेदारी मेरी नहीं है।
और मैं सिर्फ़ दाँव लगाती हूँ, तो इसमें बात करने जैसा कुछ नहीं है।
बशर्ते तुम यहाँ मुझसे अपने बाल बनवाने आई हो।
नहीं। मैं विग पहनती हूँ,
पर मुझे उम्मीद है कि तुम फिर भी मेरी पेशकश सुन लोगी।
मैं विग भी बनाती हूँ, जान।
पता है कहा जाता है कि बाल महिलाओं का असली शृंगार होते हैं।
कभी-कभी यक़ीन नहीं होता कि हम अपने बालों के साथ क्या-क्या करते हैं।
ओह, प्लीज़। अपने बालों के साथ कुछ भी करने में शर्म नहीं करनी चाहिए।
- मैं यह अपनी छोटी बच्ची के लिए कर रही हूँ। - ओह, अच्छा?
अह-हँ। मैंने यह काम अपनी बहनों के साथ शुरू किया था और अब इसी से मेरा घर चलता है।
घर चलाना अच्छी बात है। घर चलाना ही तो ज़रूरी है।
मुझे यक़ीन है कि मौक़ा मिले तो तुम अपना ख़ुद का सलोन खोलना चाहती होंगी।
तुम कुछ भी अनाप-शनाप बोल रही हो।
सच में?
मेरे बेटे ने मुझे बताया कि तुम्हारा अप्टन में एक पार्लर खोलने का सपना है।
सपना होने से क्या फ़र्क़ पड़ता है?
अगर हम साथ मिलकर काम करें तो तुम अपना पार्लर खोल सकती हो।
ये 50 डॉलर हैं।
क्रिसमस की पूर्वसंध्या पर, तुम इन सारे पैसों को 366 नंबर पर लगा देना। और ज़्यादा पैसे बिल्कुल मत लगाना।
बहुत बड़ा दाँव लगा रही हो।
यह दाँव नहीं है।
तुम्हारा मतलब है कि नंबर पहले से तय है?
यक़ीनन कहीं ना कहीं तुम पहले से यह बात जानती हो।
तो? मैं जाकर हर किसी को यह बताती नहीं फिरती।
अगर लोग आकर पूछने लगे तो?
तुम अपनी ड्रीम बुक का हवाला देना।
उनसे कहना तुमने एक साँवली महिला का सपना देखा था।
साँवली महिला फ़ायदेमंद निवेशों का संकेत है।
तीन, छह, छह?
जीतने पर, 20 प्रतिशत तुम रख लेना, और बाक़ी मेरा होगा।
असली बात तो बताओ, जान।
तुम्हारी चुप्पी।
छह हज़ार डॉलर के लिए,
मैं उतनी ही चुप रह सकती हूँ, जितना बिल्लियों से भरे चर्च में एक चूहा रहता है।
पता है, एक बार हम जीत गए, तो हम वाक़ई चूहों में बदल जाएँगे।
एक ही नाव पर सवार तीन चूहे।
किसी को भी पता चला तो हम सब डूब जाएँगे।
मिस पाउडर ब्लू, हँ?
- तुम मुझे उसका नाम नहीं बताओगे? - तुम्हारे लिए बस यह जानना काफ़ी है कि मैं...
हम यहाँ अपना काम करने आए हैं, ठीक है?
हमारा काम?
- हमारी नौकरी। - दोस्त, हमारी नौकरी सड़कों पर गश्त लगाने की है।
यार, मैंने इसके लिए यह नौकरी नहीं की थी।
अह-हँ।
कोई अश्वेत आदमी तरक़्क़ी करते ही
सबसे पहले किसी श्वेत महिला के साथ सम्बन्ध बनाता है।
सही कहा ना, ऑफ़िसर प्लैट?
और तुम कहना क्या चाहते हो?
शायद तुम उतने ईमानदार नहीं हो, जितना तुम सोचते हो, भाई।
हे, यही वह भाई है जिससे मैं तुम्हें मिलवाना चाहता था।
- ग्रीडी। - डूक।
- डूक, हे। - रुको।
ये पक्षी किस वंशावली के हैं?
मेरे पास स्टिकेलबाउट हैं। मेरे पास जैन्सेन हैं।
मैंने टेनेसी की एक दौड़ में 500 मील से घर वापस आ जाने वाले पक्षियों के साथ हिस्सा लिया था।
दूसरे स्थान पर आया।
इन्हें अमेरिका में कहीं भी ले जा सकते हैं।
- कहीं भी? - कहीं भी।
एक पक्षी का डेढ़ डॉलर।
- हे, डूक। - धत् तेरे की!
- हे! - अह-हँ।
चलो! चलो, चलो।
बैठ जाओ।
प्लैट!
डेविस!
राज्य सभासद, मर्टल समर की हत्या की कोशिश के मामले में संदिग्ध,
रॉबर्ट "डूक" बक्सटन को गोली लगी है और अब उसकी हालत स्थिर है।
ऑफ़िसर पर्सी डेविस ड्यूटी करते हुए मारे गए।
बीपीडी का मानना है कि यह काम तीन आदमियों ने एक अश्वेत महिला के साथ मिलकर किया था,
जिसकी उम्र 30 से 40 के बीच है।
तीसरा संदिग्ध सहयोगी अभी भी फ़रार है।
मिसेज़ समर, क्या वह हमला राजनीतिक था?
मैं इस बारे में कुछ नहीं कह सकती, लेकिन सच सामने आ जाएगा।
- इस आदमी ने यह सुनिश्चित कर दिया है। - वह डेविस का साथी है।
यह कमीना मर जाता तो अच्छा होता।
...ऑफ़िसर फ़र्डीनैंड प्लैट के द्वारा,
जो जल्दी ही बॉल्टिमोर पुलिस विभाग के पहले
- अश्वेत हॉमीसाइड डिटेक्टिव बनने वाले हैं। - मुझे और कुछ नहीं सुनना।
जाओ और पुलिस उस तीसरे कमीने को पकड़े, उससे पहले उसे पकड़कर यहाँ लेकर आओ।
टेसी डर्स्ट के क़त्ल के संदिग्ध पर गुप्त सरकारी परीक्षण किए गए थे
बिल दे दो, प्लीज़। और एक लेमन मरेंग पाई पैक कर दो।
- ठीक है। - शुक्रिया।
सेड्रिक, तुम पढ़ते हो?
मतलब, ख़बरें। मेरा मतलब है, तुम ख़बरें पढ़ते हो?
हाँ, मैडेलिन। मैं ख़बरें पढ़ता हूँ।
यह मेरा आर्टिकल है। यह मैंने लिखा है।
यह मेरा नाम है।
यह तो तुम ही हो।
क्या इसका मतलब है कि अब तुम्हारा कमबख़्त फ़ोन जल्दी लग जाएगा?
हैलो? स्टार।
तुम इन लोगों को मेरे पास क्यों भेज रहे हो?
तुम उन्हें मैडी मॉर्गेनस्टर्न के पास क्यों नहीं भेजते?
वह एक संदिग्ध है। हमने यह नहीं कहा कि वह दोषी है।
हमने सिर्फ़ एक ख़बर लिखी है, मोहतरमा।
हे! ध्यान से।
माफ़ करना, मिस्टर मार्शल आज सुबह व्हाइटकोट वाली ख़बर से सम्बंधित
और कोई कॉल नहीं लेंगे।
लेकिन मैं आपकी बात मिस्टर बावर से करवा सकती हूँ, जिन्होंने वास्तव में यह ख़बर लिखी थी।
बॉब बावर बोल रहा हूँ।
नहीं, ख़बर के सारे तथ्यों की जाँच की गई थी और...
पता है क्या?
अगर वह ग़ुस्सा है, तो हम ज़रूर कुछ ना कुछ सही कर रहे हैं।
हे, यह क्या है?
शहर की सबसे अच्छी लेमन मरेंग पाई।
यह मिस्टर मार्शल के लिए है। नहीं, पाई तो मार्शल को आपको खिलानी चाहिए।
हमारे अख़बार बहुत तेज़ी से बिक रहे हैं।
लोगों को यक़ीन नहीं रहा कि क़त्ल ज़वाड्ज़्की ने ही किया है।
उच्च कोटि के मनोविश्लेषक रेडियो पर इस बारे में बहस कर रहे हैं।
मार्शल का कहना है कि हम इस ख़बर को हफ़्तों तक चलाएँगे।
शुक्रिया, बैटी। क्या मैं अंदर जाकर उन्हें यह दे सकती हूँ?
हे, पता है क्या? आप इसे मेरे पास यहीं छोड़ दें।
इसमें तो जोखिम है।
आप मुझे झूठा कह रही हैं?
मैं उनसे पूछना चाहती थी कि क्या उन्होंने मेरे अनुरोध पर विचार किया?
ओह, नहीं। उसकी कोई ज़रूरत नहीं है,
क्योंकि, पता है, मुझे उन्हें यह समझाना पड़ा कि ज़वाड्ज़्की वाली ख़बर कोई तुक्का नहीं है
और यह समझाना आसान नहीं था।
- और? - लेकिन मैंने कर दिखाया।
और आज दोपहर से
"द बॉल्टिमोर स्टार" में आधिकारिक रूप से आपको नौकरी दी जाती है।
बशर्ते, ज़ाहिर है, आपको कहीं और ना जाना हो।
नहीं। इस न्यूज़रूम के अलावा मुझे और कहीं नहीं जाना है।
न्यूज़रूम।
नहीं। आप हेल्पलाइन पर डॉन हीथ की सहयोगी के तौर पर काम करेंगी।
देखो, आपको अपनी ख़ुद की डेस्क मिल गई है और...
अब, मेरी तरफ़ ऐसे मत देखिए।
पता है, ऐडी मरो की शुरुआत भी छोटी जगह से हुई थी।
मेरी डेस्क मिस्टर मार्शल के दरवाज़े से 20 क़दम की दूरी पर है,
जो कल की तुलना में काफ़ी ज़्यादा क़रीब है।
शुक्रिया की ज़रूरत नहीं है।
और मेरे पास इसका जश्न मनाने का एक बढ़िया तरीक़ा है।
चौथी पंक्ति।
कोल्ट्स का क्रिसमस गेम।
- कौन महिला इसे मना करेगी? - शुक्रिया, बॉब,
लेकिन मुझे वह दिन अपने बेटे के साथ गुज़ारना है।
और मुझे यक़ीन है मिसेज़ बावर को वहाँ जाकर बहुत अच्छा लगेगा।
एक बात बताऊँ...
अच्छा, मैं चाहता हूँ कि आप यह लें...
अच्छा, आप जिस भी
ख़ुशक़िस्मत इंसान के साथ जश्न मनाना चाहती हैं, उसके साथ जाइए।
- बॉब। आपके जूते के फीते, बॉब। - हे?
नहीं, मत करो...
- सामने से... - मैडी।
हमें यहाँ रोज़ 50 से 60 अर्ज़ियाँ मिलती हैं।
कभी-कभी ज़्यादा भी। उनमें से ज़्यादातर सीधा कूड़े के डिब्बे में जाने के लायक़ होती हैं।
तुम्हें यक़ीन नहीं होगा लोग क्या-क्या बकवास पूछते हैं।
मैं हेल्पलाइन कॉलम से वाक़िफ़ हूँ, मिस्टर हीथ।
तुम उससे वाक़िफ़ हो जो हम छापते हैं, मिसेज़ श्वर्ट्ज़।
मॉर्गेनस्टर्न।
- वह... मेरा नाम ग़लत छाप दिया गया था। - मॉर्ग...
मॉर्गेनस्टर्न? यह तुम्हारा नाम है?
हाँ। यह मेरा शादी से पहले का नाम है।
मॉर्गेनस्टर्न। सच में? यह जर्मन नाम है। यह तुम्हारा असली नाम है?
हाँ।
अच्छी बात है।
ठीक है, तुम कमबख़्त हर लिफ़ाफ़े को खोलोगी
और तुम उन सबको पढ़ोगी
और फिर तुम्हें ऐसी चार या पाँच अर्ज़ियाँ चुननी होंगी जो जवाब देने लायक हों।
वे जवाब मैं लिखूँगा।
आगे चलकर, जब तुम वह काम सीख जाओगी,
तुम उन बाक़ी सब अर्ज़ियों का जवाब लिख सकती हो जिन्हें कोई नहीं पढ़ेगा।
तुम्हारे पास टाइपराइटर है?
मैं तुम्हारे लिए एक टाइपराइटर भिजवाता हूँ।
तब तक, तुम अपने काम की शुरुआत मेरे लिए एक कप कॉफ़ी लाकर कर सकती हो।
बिना दूध की, तीन चम्मच चीनी।
और अगर मैं कभी तुमसे पूछूँ कि तुमने कितनी चीनी डाली है,
तो तुम मुझसे कहना कि दो डाली हैं।
रेज।
हम तुम्हारा इंतज़ार कर रहे थे।
हे, अभी इस सबका लुत्फ़ उठा लो, क्योंकि एक दिन यह सब बदलने वाला है।
यह सब ख़त्म होने वाला है। रास्ते पर बज रहा संगीत भी।
हम ऐसा नहीं होने देंगे, है ना?
हम नहीं होने देंगे?
क्योंकि मेरे आदमी, रस ने मुझे बताया कि तुमने पैसे पहुँचाने के लिए क्लीयो को भेजा था।
मुझे लगा वे मुझ पर नज़र रख रहे हैं, बॉस।
कौन?
पुलिस।
जिस सुबह उस छोटी श्वेत लड़की का क़त्ल हुआ था, उस सुबह मैं फ़िश स्टोर में था।
तो तुमने मुझसे बिना पूछे क्लीयो को भेज दिया?
मैं बस आपकी मुश्किलें बढ़ाना नहीं चाहता था, वह...
- मैंने उसे कुछ नहीं बताया। - अब इससे कोई फ़र्क़ नहीं पड़ता, है ना?
पुलिस ने जिन दो जोकरों को पकड़ा है, वे उसे पहचान सकते हैं।
पिम्लिको में पैसे पहुँचाओ
और यह सुनिश्चित करो कि क्लीयो क्रिसमस गिवअवे पर मौजूद हो।
मैं चाहता हूँ वह वहाँ मौजूद रहे।
वह क्रिसमस की पूर्वसंध्या है, बॉस।
उसके बच्चे वहाँ होंगे। ज़रा सोचिए।
तो, शायद हम सबको एक बड़ी, ख़ुशहाल परिवार वाली तस्वीर खिंचवानी पड़ेगी।
और फिर...
तुम जानते हो क्या करना है, बच्चे।
देखो, जब ईश्वर इब्राहिम की परीक्षा लेना चाहते थे,
तब उन्होंने उससे कहा कि वह दुनिया में अपनी सबसे प्यारी चीज़ की बलि दे दे।
अपने ख़ुद के बेटे की।
अब, सिर्फ़ दया का फ़रिश्ता ही उस लड़के को बचा सकता था।
लेकिन अगर क्रिसमस की सुबह पर क्लीयो की साँसें चल रही होंगी...
तो बच्चे, किसी भी फ़रिश्ते की रहमत तुम्हें नहीं बचा पाएगी।
तुम समझ रहे हो?
इसे साफ़ करो।
रेजी।
हे।
ख़ुद को सम्भालो।
मुझे घूमना-फिरना इतना पसंद है,
फिर भी मैं अपने साथ कितना बोझ उठाए घूमती हूँ, है ना?
पर अब और नहीं, लीयो, अब और नहीं।
अब और नहीं, जान। अब और नहीं।
यह लो। जान, यह ले लो। मुझे यह नहीं चाहिए।
- समझ गई। मैं यह ले लूँगी। ठीक है। - अब बस, क्लीयो, अब बस।
मैं मेहनत करूँगी और मैं...
मैं अपनी नई राह बनाऊँगी। मैं आज़ादी से जीऊँगी।
डोरा, तुम इस तरह यहाँ से नहीं जा सकतीं।
इस तरह नहीं। अपना हाल देखो। तुम्हें किसी की मदद की ज़रूरत है।
फिर मेरे साथ चलो।
मैं नहीं चल सकती, डोरा।
मैं तुम्हारी योजना जानती हूँ।
रेजी ने मुझे बता दिया।
अगर शेल ने तुम्हें पकड़ लिया तो तुम क्या करोगी?
ठीक है। और टेडी का क्या?
- पता नहीं। - लायनल का क्या?
मेरे पास अभी इन सब सवालों के जवाब नहीं हैं, डोरा। मुझे नहीं पता।
तो तुम क्या करने वाली हो? तुम वो पैसे लोगी
और अपने डैडी की तरह बस सबको पीछे छोड़कर चली जाओगी?
शायद।
जानती हो, मैंने तुमसे यह कभी नहीं कहा, लेकिन...
मैंने यह उम्मीद कभी नहीं छोड़ी कि एक दिन तुम मेरे साथ स्टेज पर परफ़ॉर्म करोगी।
मेरी तरफ़ देखो।
पैरिस हमें बुला रहा है।
मेरे साथ चलो।
मैं तुम्हें ढूँढ लूँगी।
मैं हमेशा तुम्हें ढूँढ लेती हूँ। है ना?
अपना ख़याल रखना। मुझसे वादा करती हो कि तुम अपना ख़याल रखोगी?
मैं अपना ख़याल रखूँगी।
मैंने तुमसे इस खिड़की को बंद रखने को कहा था ना?
तुम ठीक हो?
हाँ।
मैंने ऑफ़िसर डेविस की ख़बर देखी।
क्या हुआ था?
तुमने तो कहा तुमने देख लिया क्या हुआ था।
दरअसल मैं... मैं उस बारे में ख़ास बात नहीं करना चाहता।
ठीक है।
तुमने कर दिखाया।
बॉल्टिमोर का पहला अश्वेत हॉमीसाइड डिटेक्टिव।
तुम्हारा दिन कैसा रहा?
अफ़सोस की बात है।
तुम्हारे सामने नई मिस हेल्पलाइन खड़ी है।
मिस हेल्पलाइन?
अब मैं "द बॉल्टिमोर स्टार" की एक कर्मचारी हूँ।
कहा जाता है कि एक हज़ार मील के सफ़र की शुरुआत भी एक क़दम से होती है,
और मुझे लगता है मेरे सफ़र की शुरुआत काग़ज़ से लगे एक घाव से हो रही है।
- मिस हेल्पलाइन। - हाँ।
ज़रा देखूँ तो।
यह तो निश्चित ही काग़ज़ से लगा घाव है।
तुम्हारे काम में आने वाले ख़तरों का पूरा सम्मान करते हुए कहना चाहूँगा,
मिस हेल्पलाइन, लिफ़ाफ़े खोलने का कोई ना कोई सुरक्षित तरीक़ा ज़रूर होगा।
शुक्रिया।
हमें अपनी नई नौकरियों का जश्न मनाना चाहिए।
मुझे लगा हम अभी वही कर रहे थे।
यह अच्छा है।
क्या यह इसलिए अच्छा है क्योंकि हमें बात करने की ज़रूरत नहीं है?
मैं बात करने से डरता नहीं हूँ।
फिर तुम मुझे बताते क्यों नहीं हो कि क्या हुआ था?
शायद अगर मुझे यह नहीं लगता कि मैं जो कुछ कहूँगा, तुम उसका इस्तेमाल करना चाहोगी, तो मैं बता देता।
मैं उसका इस्तेमाल किसलिए करूँगी?
ज़रा सोचकर देखते हैं। जो मैं कहूँगा, मैडेलिन मॉर्गेनस्टर्न उसका इस्तेमाल कैसे करेगी?
ओह, हाँ, वह...
वह एक ऐसे अख़बार वाले को कुछ जानकारी देने की कोशिश कर सकती है, जिससे वह अभी-अभी मिली है।
मैं सिर्फ़ इसलिए पूछ रही हूँ क्योंकि मैं जानना चाहती हूँ कि तुम्हारे साथ क्या हुआ था।
कभी-कभी समझ नहीं आता।
तुम्हें मुझ पर भरोसा नहीं है।
नहीं। मुझे पूरा भरोसा है कि तुम जैसी दिखती हो, वैसी ही हो।
तुम्हें मुझ पर यह भरोसा नहीं है कि तुम जो महसूस करते हो, वह मुझसे कह पाओ।
मुझे महसूस हो रहा है कि मेरी महत्वाकांक्षा की वजह से एक आदमी की जान चली गई।
वह मेरा दोस्त नहीं था, लेकिन वह मेरा साथी था।
मुझे यक़ीन है तुमने कुछ ग़लत नहीं किया।
देखो, क्या हम बस इस बात को यहीं छोड़ सकते हैं, प्लीज़?
क्या तुमने कभी कुछ ग़लत किया है?
मैंने अँगूठी के बारे में झूठ बोला था।
मैंने वह बीम...
- नहीं। - क्या?
तुम जानती थीं कि मैं वह पहले से जानता हूँ, मैडी।
तुम जानती थीं कि मैं जानता हूँ।
- सच में? - हाँ, तुम जानती थीं।
मेरा पति नहीं जानता कि वह पहला आदमी नहीं था जिसके साथ मैं सोई थी।
मेरा नंबर कौन सा है?
तीसरा।
लेकिन कमबख़्त पहला भी, अगर तुम ध्यान से सोचो तो, है ना?
और सबसे ज़्यादा शालीन।
शालीन से पहले ईमानदार।
हद है, यार, आज तुमने बालों में क्या लगाया है?
बाल सीधे रखने के लिए स्प्रे लगाया है।
मैं एक औरत को जानता हूँ...
- पक्का तुम बहुत सारी औरतों को जानते होंगे। - बालों के लिए।
वह तुम्हारे बालों पर आयरन कर सकती है, ताकि तुम्हें ऐसे स्प्रे ना लगाने पड़ें।
वैसे, मैं तुम्हारे लिए अच्छा दिखने के लिए बालों पर स्प्रे करती हूँ, मिस्टर डिटेक्टिव।
मुझे यह पसंद आया।
मिस्टर डिटेक्टिव।
- हाँ, मिस्टर डिटेक्टिव। - दोबारा कहो।
मिस्टर डिटेक्टिव। मिस्टर डिटेक्टिव।
वैसे, मैं तुम्हारे दूसरे अंगों के साथ व्यस्त होना चाहूँगा, मिसेज़ हेल्पलाइन।
तुम चाहती हो मैं रुक जाऊँ और तुम्हारे बालों को देखूँ?
- नहीं। - ठीक है।
तुम चाहती हो मैं रुक जाऊँ और तुम्हारे बालों को देखूँ, है ना?
- नहीं। - यहाँ रुकूँ?
नहीं, मत रुको।
- और यहाँ? - नहीं।
नहीं।
नहीं। ऐलन, रुक जाओ।
मुझे तुम्हें छूने दो, बस कुछ देर के लिए।
रुको, ऐलन।
ऐलन, मत करो!
तुम दूसरे लड़कों से तो रुकने के लिए नहीं कहतीं।
मेरी ज़िंदगी में कोई दूसरे लड़के नहीं हैं।
अगर तुम मुझे एक मौक़ा दो, तो मैं भी तुम्हें अच्छा महसूस करवा सकता हूँ।
बस...
यहाँ। इस तरह मेरी ड्रेस पर ही कर लो।
मेरी ड्रेस पर ही ख़ुद को सहला लो।
क्या तुम्हें फ़ुटबॉल पसंद है?
कोल्ट्स की टीम जीत रही हो तो पसंद है।
मेरे पास शनिवार को होने वाले क्रिसमस गेम के दो टिकट हैं।
मैंने सोचा क्यों ना हम वहाँ अजनबियों की तरह मिलें।
यह एक बहुत अच्छा प्रस्ताव है,
लेकिन यह क़ानून के ख़िलाफ़ होगा
और मैंने इसे ना तोड़ने की क़सम खाई है।
मैं बस तुम्हारे साथ बाहर जाना चाहती हूँ।
मुझे लगता है हम हमेशा इस जगह में क़ैद होकर रहते हैं।
मैडी, अगर किसी ने हमारी रिपोर्ट कर दी, तो हम दोनों को जेल जाना पड़ेगा।
- अपने बेटे को ले जाओ? - अगर आप बेटों की परवरिश सही से करते हैं,
तो वे जवान होकर ऐसे आदमियों में बदल जाते हैं जो आपसे कोई रिश्ता नहीं रखना चाहते।
नहीं, यह सच नहीं हो सकता।
उस खिड़की को बंद रखना।
क्या तुम्हें यह जानकर दुःख पहुँचता कि मैं फ़र्डी प्लैट को पा सकती थी?
मुझे नहीं लगता।
तुम्हें उसकी इतनी फ़िक्र नहीं थी, जितनी मेरी ख़बर को हासिल करने की थी।
उसे लग रहा था कि उसे एक आदर्श साथी मिल गई है,
लेकिन मेरी ही तरह, वह एक ग़लत सपने पर दाँव लगा रहा था।
तुम्हारा सारा इंतज़ाम हो गया है?
- हाँ। - मेरा इरादा बदल गया है।
मैं यह काम मुफ़्त में नहीं कर सकता। तुम्हारे ग़ायब होने से पहले मुझे अपना हिस्सा चाहिए।
मुझे बताओ कहाँ।
आधी रात को मुझसे पार्क में मिलना, और मुझे मेरा हिस्सा दे देना।
मेरे भी कुछ सपने हैं, क्लीयो।
क्रिसमस की पूर्वसंध्या
मैडेलिन मॉर 718 हॉफ़मैन एस - बॉल्टिमोर, एमए
"हॉफ़मैन।"
- चलो। चलो। - एक मिनट।
दाँव का समय ख़त्म हो गया है।
आख़िरी लैप। चलो।
हैलो? क्या?
ठीक है। शुक्रिया।
मुझे यह नहीं चाहिए।
पक्का?
यह आप पर अच्छा लग रहा है।
मुझे उस आदमी की दी हुई कोई चीज़ नहीं चाहिए।
आपका यह ग़ुस्सा पक्का शेल के लिए है?
प्लीज़ इस बारे में बात शुरू मत करो।
याद है जब डैड चल गए थे, तब आप महीनों तक बिस्तर से नहीं उठी थीं।
आप चल नहीं सकती थीं। बात नहीं कर सकती थीं।
मैं आपके लिए खाना लेकर आती थी, पर आप खाती नहीं थीं।
मैं आपके लिए गाने गाया करती थी। आपको कहानियाँ पढ़कर सुनाती थी, पर आप सुनती नहीं थीं।
आप मेरी तरफ़ कोई ध्यान ही नहीं देती थीं।
मुझे आपकी ज़रूरत थी, मम्मा।
आपको मुझसे यह कहना चाहिए था कि वह मेरी ग़लती नहीं थी।
आप अभी भी मुझसे यह नहीं कह रहीं कि उनके जाने के पीछे मेरी ग़लती नहीं थी।
वह किसी की भी ग़लती नहीं थी।
सब कुछ ईश्वर तय करता है।
मैरी क्रिसमस, मम्मा।
क्या हुआ है, बच्चे?
- मैरी क्रिसमस। - मुझसे बात करो।
डैड आए हैं!
डैडी!
सैंटा हमारे लिए उपहार लाया।
स्लैपी "डार्क" जॉनसन...
हो हो हो! क्या... तो, क्या हो रहा है, जान?
तुमने यह आख़िर क्या पहन रखा है?
आज रात मेरा एक शो है, मम्मा।
मैं तुम्हारी मम्मा नहीं हूँ।
स्लैपी, तुम किसी दलाल की तरह कपड़े पहनकर मेरे घर में नहीं आ सकते।
- सही कहा। - मेरा इरादा आपका निरादर करने का नहीं है।
जानता हूँ आप सबको मेरा यहाँ आना पसंद नहीं है, लेकिन मैं आपके लिए कुछ लाया हूँ।
यह क्या है?
मैक एंड चीज़।
मैं जानता हूँ कि आपको वह घटिया हरी घास-फूस खाना पसंद नहीं है।
अह-अह। देखो, तुम इस घर में इस तरह मैक एंड चीज़ लेकर
- नहीं आ सकते। - अब, देखो, मर्वा,
अब यह आदमी ले ही आया है, तो इसे बर्बाद जाने देने का कोई फ़ायदा नहीं है।
- मैं यह ले लेता हूँ, स्लैपी। शुक्रिया। - शुक्रिया।
- पता है क्या... - आइज़ेया?
यह मैक एंड चीज़ है, मर्वा।
आकर हमारे साथ खेलिए।
सुंदर लग रही हो।
मुझे तुम्हारी याद आ रही थी।
आज मिल्टन को अपने स्वभाव के विपरीत देर हो गई। वह कहाँ है?
मिल्टन नहीं आ रहा है।
मिल्टन यहाँ आकर क्या करेगा, हँ?
आपने अपने बालों के साथ क्या किया है?
मैं बस कुछ अलग करने की कोशिश कर रही हूँ।
हाल में आपने जो अलग चीज़ें की हैं, वे काफ़ी नहीं हैं?
सेथ...
हैपी हानका
हम ये मोमबत्तियाँ
- हानका के चमत्कार को याद रखने के लिए जलाते हैं... - मैं फिर कभी तुमसे मिलना नहीं चाहता।
...और यह याद रखने के लिए कि हम अपने सबसे मुश्किल समय का इस्तेमाल भी
दूसरों की भलाई के लिए कर सकते हैं।
आमीन।
- अब हम खाना कैसे जारी रखें? - हैपी हानका, मैडी।
हैपी हानका, ऐथिल, रोज़।
हर कोई तुम्हारे आर्टिकल के बारे में बात कर रहा है, मैडी। बधाई हो।
- शुक्रिया। - तुम्हारा नाम बहुत मुश्किल से दिखा।
अगली बार, आसानी से दिख जाएगा।
और मैं सोच रही हूँ कि मॉर्गेनस्टर्न इस्तेमाल करूँ, शादी से पहले का...
दरअसल यह मेरी माँ का नाम है।
वैसे, एक माँ का नाम भी उसके पति का नाम होता है, है ना?
उस आदमी ने जो कुछ भी कहा, वह सच नहीं हो सकता ना?
सैम का मानना है कि हमारी फ़ौज कभी भी अमेरिकी नागरिकों को ख़तरे में नहीं डालेगी।
वैसे, तुम्हें क्या लगता है?
- मुझे? - हाँ। तुम्हें क्या लगता है?
मैं तुम्हें बताता हूँ मुझे क्या लगता है।
मुझे लगता है मैडी मॉर्गेनस्टर्न हमेशा से अपना नाम अख़बार में छपा हुआ देखना चाहती थी, है ना?
ऐलन...
और इसके लिए चाहे कुछ भी करना पड़े, तुम करने के लिए तैयार थीं, है ना?
चाहे उसके लिए उस क़ातिल के लिए
सहानुभूति जुटानी पड़े जिसने मुझसे मेरी बेटी को छीन लिया।
- ऐलन, क्या हम बस... - कुछ मत बोलो। मेरा नाम अपनी ज़बान से मत लो।
फिर कभी मेरा नाम अपनी ज़बान से मत लेना!
मेरे परिवार के बचे हुए किसी भी सदस्य का नाम अपनी ज़बान से मत लेना।
अगर तुम में थोड़ी सी भी शर्म बाक़ी है तो तुम्हें यहाँ से चले जाना चाहिए।
- मुझे अफ़सोस है... - यहाँ से चली जाओ!
मुझे अफ़सोस है।
मैं कहीं नहीं जाऊँगी,
और मैं उम्मीद करती हूँ कि तुम यह देख पाओगे कि मैं टेसी को अपने बच्चे की तरह ही मानती हूँ,
और मैं तब तक चैन से नहीं बैठूँगी, जब तक मैं सच का पता ना लगा लूँ।
लेकिन हम पहले से सच जानते हैं, मैडी।
यहाँ हर कोई सच जानता है।
तुम अपने टूटे हुए सपनों को साकार करने की कोशिश कर रही हो,
और उसके लिए तुम मेरी मृत बच्ची की लाश का इस्तेमाल करना चाहती हो।
तुम्हारी हिम्मत कैसे हुई?
उसने बहुत तीखा वार किया, हँ?
आपने कुछ नहीं कहा, माँ। और तुमने भी कुछ नहीं कहा, सेथ।
आप क्या चाहती हैं मैं क्या कहूँ? मुझे उस आदमी से हमदर्दी है।
माफ़ करना, मोहतरमाओं, लेकिन मेरा खाना ठंडा हो रहा है,
और आजकल घर पर भी खाना बनाने वाला कोई नहीं है।
तो...
हैपी हानका।
सेथ?
हद है!
सूटकेस में क्या है?
डोरा के लिए एक उपहार है।
वह शहर छोड़कर जा रही है और...
मैं भी एक उपहार लाया हूँ।
सच में?
मेरी जेब में एक गर्मागर्म कुकी। तुम्हें वह चाहिए?
वह गर्म क्यों है?
मैं उस पर बैठ गया था,
- लेकिन वह अभी भी नर्म है, वह टूटी नहीं है। - मुझे समझ जाना चाहिए था।
- शहर की सबसे बढ़िया कुकीज़। - तुम मेरे लिए कभी कुछ नहीं लाते हो।
आज क्रिसमस है।
- एक बार मैं तुम्हारे लिए पैंटी लाया था। - कौन सी पैंटी?
जिसमें पीछे की तरफ़ एक फ़्रेंच होल था।
उसे खोलने पर उससे आवाज़ आती थी, "बॉनज्योर" यानी गुड इवनिंग।
"मैं हूँ।"
वे मुझे वापस काम दे रहे हैं।
हाँ। रेड फ़ॉक्स लाउंज में एक नियमित शो।
मुझे नौकरी मिल गई, क्लीयो।
तुम घर आ रही हो या नहीं?
तुम पक्का चाहते हो मैं घर आऊँ?
अब सताओ मत।
मैं जानता हूँ तुम्हें मेरी याद आ रही होगी।
उतनी तो नहीं, जितनी बच्चों को।
ठीक है।
वे भी आ सकते हैं।
क्या हुआ है?
बस... मैं ख़ुश हूँ।
डोरा से कहना,
"हँसते हुए रोना नहीं आता।"
फ़र्डी?
फ़र्डी कौन है?
वह एक पुलिस ऑफ़िसर है।
क्या वह पुलिस ऑफ़िसर यही है?
हाँ, और वह यहाँ किसी भी समय आता होगा।
तुम एक नीग्रो के साथ रहती हो?
तुम्हें मुझसे कोई जुड़ाव महसूस नहीं हुआ था।
तुम्हें बस मेरी ख़बर चाहिए थी।
नहीं! ऐसा मत करो!
तुम मुझसे डर क्यों रही हो?
- मैं नहीं डर रही हूँ। - क्या तुम इसकी वजह से डर रही हो?
मैं इसे बस इसलिए लेकर आया था ताकि मैं इससे आपातकालीन खिड़की खोल सकूँ,
लेकिन तुमने खिड़की खुली छोड़ रखी थी, तो मैंने इसका इस्तेमाल नहीं किया।
कोई बात नहीं।
मैं तुम्हें माफ़ करता हूँ।
कभी-कभी हम सबसे ग़लती होती है।
हम कमज़ोर हैं और हम ग़लती कर बैठते हैं।
नहीं।
कोई बात नहीं। मैं तुम्हें माफ़ करता हूँ।
मैं तुम्हें माफ़ करता हूँ।
मैं तुम्हें माफ़ करता हूँ, मैडी।
मैं तुम्हें माफ़ करता हूँ।
क्या तुम भी मुझे माफ़ करती हो?
हाँ, मैं तुम्हें माफ़ करती हूँ, स्टेफ़न।
यह आसान है ना?
क्या?
ख़ुद को माफ़ करने की तुलना में एक दूसरे को माफ़ करना।
ऐसा क्यों है?
मुझे नहीं पता।
हो सकता है इसीलिए भगवान ने हमें एक दूसरे से मिलवाया हो।
मैं उम्मीद कर रहा था कि हम शायद एक साथ कहीं दूर जा सकते थे।
लेकिन वह शायद काफ़ी बचकाना विचार था, हँ?
मुझे माफ़ कर दो, स्टेफ़न।
ठंड लग रही है।
यह मेरे लिए बड़ा है, लेकिन यह तुम्हें गर्माहट दे देगा।
- क्या यह फ़र्डी का है? - नहीं।
मैं नहीं चाहता कि मेरी माँ को पता चले कि मैं तुमसे मिलने आया था।
वह नहीं समझेंगी।
मैं तुम्हारा राज़ किसी को नहीं बताऊँगी।
तुम मेरा राज़ किसी को मत बताना।
- फ़र्डी वाला राज़? - हाँ।
अलविदा, मैडी।
ईसा मसीह का पुनरुत्थान ही मुझे पाप से मुक्ति दिलाएगा
और उनके मार्गदर्शन में मैं एक नई ज़िंदगी की शुरुआत करूँगा!
उप-शीर्षक अनुवादक : पुनीत कुसुम